stanford-oval/wikipedia huggingface dataset:
Ellinikó (Argolis)

| Ellinikó Ελληνικό |
| --- | --- |
 Ellinikón Pyhän Kolminaisuuden (Agía Triáda) kirkko.
 Ellinikó
 Koordinaatit: 37°35′11″N, 22°39′56″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Árgos-Mykínes
Hallinto:  
 – Asutustyyppi:  kylä
 – Kallikrates-koodi:  4102010302
Korkeus:  250 m
Väkiluku (2011):  378
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ellinikó (kreik. Ελληνικό, kath.kreik. Ελληνικόν, Ellinikón) on Kreikan kylä, joka kuuluu hallinnollisesti Árgos-Mykínesin kuntaan, Argoliin alueyksikköön ja Peloponnesoksen alueeseen. Kylän väkiluku on 378 (vuonna 2011).
Ellinikón pyramidin jäänteet.
Ellinikón kylä sijaitsee noin yhdeksän kilometriä lounaaseen Árgoksen kaupungista. Se on rakennettu noin 250 metrin korkeuteen merenpinnasta laskettuna. Kylä tunnetaan erityisesti niin kutsutusta Ellinikón pyramidista, joka on tunnetuin ja parhaiten säilynyt kreikkalaisista pyramideista. Sen tarkkaa ajoitusta ei tunneta, ja sitä on ajoitettu yhtä lailla 2000- kuin 300-luvulle eaa.
Ellinikó muodostaa myös laajemman kyläyhdyskunnan (Τοπική Κοινότητα Ελληνικού, Topikí Koinótita Ellinikoú), johon kuuluvat varsinaisen Ellinikón kylän lisäksi kylät Krýa Vrýsi, Kryonéri, Tourníki ja Zógka. Koko yhdyskunnan väkiluku on 410. Aiemmin se kuului Árgoksen kuntaan ja vuodesta 2011 lähtien Árgos-Mykínesin kunnan Árgoksen kunnallisyksikköön.
Aiheesta muualla

Kuvia tai muita tiedostoja aiheesta Ellinikó Wikimedia Commonsissa
Eläkeläisliittojen etujärjestö Eetu

Eläkeläisliittojen etujärjestö EETU ry on edunvalvontaan keskittynyt yhteistyöjärjestö, johon kuuluvat Eläkeliitto ry, Eläkeläiset ry, Eläkkeensaajien Keskusliitto EKL ry, Kansallinen senioriliitto ry, Kristillinen Eläkeliitto ry ja Svenska pensionärsförbundet rf.
Se toimii eläkeläisten ja ikäihmisten taloudellisten ja sosiaalisten etuuksien ja oikeuksien parantamiseksi. Eetu antaa lausuntoja, julkaisee kannanottoja ja pitää yhteyttä keskeisiin päättäjä- ja vaikuttajatahoihin kuten Kelaan, eduskuntaan ja ministeriöihin, Eläketurvakeskukseen, Kuntaliittoon ja Työeläkevakuuttajat TELAan. Sillä on edustus merkittävimmissä eläkeläisten asioihin vaikuttavissa elimissä. Se järjestää myös seminaareja ja toteuttaa ikääntyvien yhteiskunnallista osallisuutta tukevia hankkeita.
Eetun jäsenjärjestöissä on noin 300 000 eläkeläistä. Eetun hallitus muodostuu jäsenjärjestöjensä puheenjohtajista ja toiminnanjohtajista. Puheenjohtajuus vaihtuu vuosittain jäsenjärjestöltä toiselle.
Aiheesta muualla

EETU
Elementaarinen Abelin ryhmä

Ryhmäteoriassa elementaarinen Abelin ryhmä on äärellinen Abelin ryhmä, jonka jokaisen alkion kertaluku jakaa alkuluvun p. Erityisesti tällainen ryhmä on p-ryhmä. Äärellisviritteisten Abelin ryhmien luokittelulauseen mukaan elementaarinen Abelin ryhmä on muotoa
(\mathbb {Z} /p\mathbb {Z} )^{n}
jollain epänegatiivisella kokonaisluvulla n. Tässä  \mathbb {Z} /p\mathbb {Z}  tarkoittaa kertalukua p olevaa syklistä ryhmää, ja näistä on otettu n-kertainen karteesinen tulo.
Elementaali

Noita ruokkii elementaaleja omalla verellään. Puupiirros, 1579.
Elementaali (en. elemental, suomennettu myös alkuvoima tai alkeisvoima) on nimitys, jolla tarkoitetaan elementtien henkiä eli luontokappaleita, jotka ovat kehittyneet neljässä alkuaineessa: maassa, ilmassa, tulessa ja vedessä. Kabbalistit nimittävät niitä myös gnoomeiksi (maan henget), sylfeiksi (ilman henget), salamantereiksi (tulen henget) ja undiineiksi (veden henget). Nimitys on omaksuttu myös muun muassa teosofiaan.
Elementaalit ovat persoonattomia luonnon voimia, ennemmin kuin varsinaisia henkiolentoja, ja niillä on tärkeä rooli okkulttisessa toiminnassa, muun muassa magiassa.
Nykyisin elementaalit on omaksuttu myös fantasiaroolipeleihin.
Eläkepommi

Sosiaaliturvamenojen kasvun kuvaaja Isosta-Britanniasta. Vuonna 1960 yhtä tuensaajaa kohden oli 5,1 työntekijää ja vuonna 2030 on ennustettu olevan vain 2,2 työntekijää.
65 vuotta täyttäneiden osuus Suomen seutukunnissa vuonna 2019
Eläkepommiksi kutsutaan talousvaikutuksia, jotka aiheutuvat eläkeläisten määrän äkillisestä kasvusta väestön ikääntyessä. Väestö ikääntyy, koska ihmiset elävät teollisuusmaissa nykyisin pidempään kuin aiemmin, ja toisaalta syntyvyyden alennuttua nuoremmat ikäluokat ovat yhä pienempiä, minkä vuoksi eläkevarojen maksajia on yhä vähemmän.
Useissa maissa eläkerahastot ovat yksityisiä, jolloin suhdanteet vaikuttavat voimakkaasti eläkevaroihin. Monet yksityiset eläkerahastot ovatkin ilmoittaneet, että työssäkäyvien maksamat eläkemaksut eivät välttämättä tulevaisuudessa riitä heidän eläkkeidensä maksuun.
Yksityisten eläkerahastojen kohdalla joukkovelkakirjalainat ovat tähän asti vastanneet niistä rahavirroista, joita on tarvittu työeläkejärjestelmien eläkkeiden maksua varten. Joukkovelkakirjojen tuotot ovat kuitenkin alentuneet, minkä vuoksi eläkerahastojen kyky taata eläketulot jäsenilleen on alentunut. Tämä on ajanut eläkerahastot sijoittamaan varansa yhä enemmän osakkeisiin ja muihin riskipitoisempiin sijoituskohteisiin, kuten kiinteistöihin ja pääomasijoituksiin. Tämä aiheuttaa huolta eläkerahastojen tulevista tuotoista.
Delångersånin vesistö

Ruotsin päävesistöalueet
Delångersånin vesistö (ruots. Delångersåns avrinningsområde, vesistöaluetunnus 45) muodostuu Pohjanlahden Selkämereen laskevan Delångersånin ja sen sivujokien yhteisestä valuma-alueesta, jonka kokonaispinta-ala on 2 008 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen nimikkojoki Delångersån, jonka nimi sen yläjuoksulla on Svågan. Joen kokonaispituus on 155 kilometriä ja laskee Itämereen noin 0,6 kuutiokilometriä vettä vuodessa.
Vesistön valuma-alue

Vesistö sijaitsee kahden suuren vesistön Ljunganin vesistön (tunnus 42) ja Ljusnanin vesistön (tunnus 48) välissä, jossa on viisi pientä päävesistöä. Delångersånin vesistö on niistä suurin. Pisin yhteinen vedenjakaja sen kanssa on Ljusnanin vesistöllä, joka levittäytyy sen lounaispuolelle. Laskeutuessa kohti merenrannikkoa vaihtuu vedenjakajan taakse pieni Nianånin vesistö (tunnus 46). Delångersånin vesistön pohjoispuolella sijaitsee Ljunganin vesistö, joka alajuoksulle päin mennessä vaihtuu Harmångersånin vesistöksi (tunnus 44). Delångersånin joensuun ympäristössä sijaitsee mereen laskevien ojien ja purojen pieniä valuma-alueita, joiden yhteispinta-ala on pieni.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (58,1 %), turve (7,9 %), kalliomaa (12,6 %), hiekka ja sora (2,5 %), multamaa (4,1 %), savimaa (1,7 %) ja jäätikköjokijäänteet (1,6 %). Alueen maankäyttöä esittävät maiden käyttöluokitukset, joiden mukaan alueella on metsämaita (78,5 %), soita ja kosteikkoja (3,6 %), viljelymaita (4,1 %), taajamia ja pinnoitettuja alueita (0,7 %) sekä joutomaita (1,8 %). Näiden lisäksi on 11,5 % vesistöjä.
Vesistön valuma-alue > Virtaamia

SMHI on julkaissut tilastossaan Iggesundsånin virtaamien päivittäiset keskivirtaamat vuosilta 2004–2019. Ne vastaavat melko hyvin Delångersånin vesistön vesikertymiä ja niiden vaihteluita. Tilastojen mukaan vesistön keskivirtaama (MQ) on 18,7 kuutiometriä sekunnissa (m³/s), keskiylivirtaama (MHQ) on 57,4 m³/s ja keskialivirtaama (MNQ) on 3,56 m³/s . Toisen lähteen mukaan joen keskivirtaama on 19,1 m³/s ja keskiylivirtaama (MHQ) on 45 m³/s ja keskialivirtaama (MNQ) on 7,6 m³/s . Suurin kuukausittainen keskivirtaama 61,5 m³/s on mitattu toukokuussa 2018 ja pienin 6,62 m³/s lokakuussa 2004. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot. Sen mukaan kevättulva kestäisi huhtikuusta toukokuuhun. Kevättulvan suhteellinen pienuus muuhun virtaamaan nähden johtuu jokien virtaamien säännöstelystä vesivoiman tarpeisiin.
Vesivoima

Vesistöalueella on patorekisterin mukaan 92 patoa, joista 22,3 % säännöstellään jokien virtaamia. Patojen säännöstelykapasiteetti on 2,49  miljoonaa kuutiometriä.
Delångersånin pääuomassa on 3 vesivoimalaitosta Lundströmmen, Forsså ja Strömbacka. Vesistön sivu-uomissa on vielä 9 voimalaa lisää:
Iggesundsånissa on Iggesund, Järnfallet, Sliperifallet, Sågfallet ja Pappersfallet,
Svåganissa on Hedvigsfors, Alsjö, Tvärforsen ja Skånsjön.
Voimaloiden yhteisteho on 21,6 megawattia ja niiden vuosituotanto on noin 95,4 gigawattituntia.
Käännös suomeksi
Eetu Heikkilä

| Eetu Heikkilä> Henkilötiedot |
| --- | --- |
Syntynyt: 21. lokakuuta 2003 (ikä 20) Haapavesi, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  177 cm
Paino:  78 kg
Seura
Seura:  Hermes
Sarja:  Mestis
Pelinumero:  42
Pelaajaura
Pääsarjaura:  2023–
Aik. seurat:  Sport (SML)
Eetu Heikkilä (s. 21. lokakuuta 2003 Haapavesi) on suomalainen jääkiekkopuolustaja, joka edustaa Mestis-joukkue Kokkolan Hermestä.
Ura

Heikkilä on Haapaveden Urheilijoiden kasvatti. Hän siirtyi juniorina sittemmin Ylivieskan Jääkarhuihin, jonka C-nuorten varakapteenina Heikkilä toimi kaudella 2018–2019. Kaudeksi 2019–2020 hän siirtyi Vaasan Sportin B-nuoriin. Kaudella 2022–2023 Heikkilä nousi seuran U20-joukkueen varakapteeniksi. Hän oli joukkueen tehokkain puolustaja tehoilla 3+20=23.
Kesällä 2023 Heikkilä nousi Sportin SM-liigarinkiin. Hän sai tililleen ensimmäisen liigaottelunsa kauden 2023–2024 seitsemännellä kierroksella 29. syyskuuta 2023 vieraissa Pelicansia vastaan. Heikkilä merkittiin Sportin seitsemänneksi puolustajaksi. Hän jäi kuitenkin ilman peliaikaa. Heikkilä sai ensimmäiset jääaikansa SM-liigassa 26. tammikuuta 2024 JYPiä vastaan. Hänet merkittiin Sportin kolmospuolustajapariin lainapelaaja Onni Korkan viereen. Heikkilä sai ottelussa jääaikaa 11.17 minuuttia ja hänelle merkittiin teholukema –1. Kaikkiaan Heikkilä sai SM-liigassa kauden aikana tililleen seitsemän runkosarjaottelua ilman tehopisteitä. Hän pelasi kauden aikana myös yhden ottelun lainalla Mestis-joukkue Kokkolan Hermeksessä tehden siinä kaksi syöttöpistettä.
Kaudeksi 2024–2025 Heikkilä siirtyi vuoden mittaisella sopimuksella Hermeksen Mestis-joukkueeseen.
Muuta

Heikkilän isoveli Juuso pelaa hyökkääjänä SM-liigajoukkue Saimaan Pallossa.
Elton

| Elton  Эльтон |
| --- | --- |

Valtiot:  Venäjä
Paikkakunta:  Volgogradin alue
Koordinaatit:  49°08′00″N, 46°42′00″E
Vesistöalue ja valuma-alueen tietoja
Laskujoki:  ei ole
Mittaustietoja
Pinnankorkeus:  −16 m
Pinta-ala:  152 km²
Keskisyvyys:  0,1 m
Suurin syvyys:  0,8 m
 fiElton 
Elton (ven. Эльтон)  on suolajärvi Venäjällä Volgogradista 150 km itään, lähellä Kazakstanin rajaa. Sen pinta-ala on 152 km², keskisyvyys kesäisin luokkaa 10 cm ja keväisin 70-80 cm. Järvi sijaitsee 16 m merenpinnan alapuolella. Järven läheisyydessä Eltonin taajamassa on muta- ja kivennäisvesiparantola "Elton". Järven mineraalipitoisuus on 200-500 g/l, suurempi kuin Kuolleessameressä.
Järven nimi Elton pohjautuu kazakin kieliseen nimeen Altyn-Nuur (Алтын-нур), joka tarkoittaa kultaista järveä.
Emilie Gardberg

Emilie Gardberg
Emilie Gardberg (s. 1976 Turku) on suomalainen kulttuurihallinnon ammattilainen. Hän aloitti viisivuotiskauden Taideyliopiston Sibelius-Akatemian dekaanina tammikuussa 2021. Gardberg toimi aiemmin Suomen Lontoon-instituutin johtajana vuodesta 2018.
Gardberg valmistui musiikkipedagogiksi Turun AMK:n taideakatemiasta 2001[lähde? ] ja taiteiden maisteriksi (MA) Columbian yliopistosta 2008. Gardberg työskenteli Turun musiikkijuhlien toiminnanjohtajana 2008–2012 ja Turun filharmonisen orkesterin intendenttinä 2012–2017. Syksyllä 2017 Gardberg oli stipendiaattina yhdessä maailman johtavista ajatushautomoista Wilson Centerissä Washingtonissa ja toimi sen jälkeen Wiurilan kartanon kehitysjohtajana.
Gardberg on vieraillut luennoitsijana useissa korkeakouluissa opettamassa taidehallintoa ja johtajuutta. Hän toimi Suomen vanhimman yhdistyksen Turun Soitannollisen Seuran (perustettu 1790) hallituksen puheenjohtajana vuosina 2010–2016.
Gardberg on tekstiilitaiteilija Barbro Gardbergin veljentytär.
Embrun

| Embrun |
| --- | --- |

 vaakuna
 Embrun
 Koordinaatit: 44°33′57″N, 6°29′46″E 
Valtio:  Ranska
Alue:  Provence-Alpit-Riviera‎
Departementti:  Hautes-Alpes
Arrondissementti:  Gap
Pinta-ala:  
 – Kokonaispinta-ala:  36,4 km²
Väkiluku (2014):  6 150 
 – Väestötiheys:  169 as./km²
Kunnan numero:  05046
 
 Kunnan kotisivut 
Infobox OKVirheellinen NIMI-arvo: 
Embrun on kunta Ranskan kaakkoisosassa Hautes-Alpesin departementissa Provence-Alpit-Riviera‎n alueella.
Kaupunki sijaitsee Écrinsin kansallispuiston alueella Lac de Serre-Ponçon -tekojärven ja Durancejoen rannalla. Embrunin ilmasto on alueen kuivin ja aurinkoisin, mistä se on saanut lempinimen "Alppien Nizza". Kaupungin nähtävyyksiä on katedraali Notre Dame du Réal d'Embrun, jonka sanotaan olevan Ranskan Alppien tärkein uskonnollinen monumentti, sekä 1200-luvulta peräisin oleva puolustustorni Tour brune (ruskea torni).
Notre Damen katedraali
Tour brune
Aiheesta muualla

Kuvia tai muita tiedostoja aiheesta Embrun Wikimedia Commonsissa
Enok Nohteri

Enok Nohteri (1839 – ?) oli suomalainen maanviljelijä ja valtiopäivämies.
Talollinen, lautamies ja herastuomari Nohteri toimi Uskelan kunnallislautakunnan ja kuntakokousten esimiehenä. Uskelassa Nohteri omisti myös tiilitehtaan. Hän oli talonpoikaissäädyssä Halikon tuomiokunnan edustaja valtiopäivillä 1877–1878. Valtiopäivillä hän oli lisätyn valtiovarainvaliokunnan jäsen ja talousvaliokunnan varajäsen.
Ejnar Hertzsprung

Ejnar Hertzsprung (oik.) yhdessä  Karl Schwarzschildin kanssa vuonna 1909.
Ejnar Hertzsprung (1873–1967) oli tähtitieteilijä. Hän tutki valokuvauksen kemiaa ja sovelsi valokuvausta tähtien kirkkauksien mittaamiseen.
Aiheesta muualla

Kuvia tai muita tiedostoja aiheesta Ejnar Hertzsprung Wikimedia Commonsissa
Doctor Sleep (elokuva)

| Doctor Sleep |
| --- | --- |
 Elokuvajuliste.
Ohjaaja:  Mike Flanagan
Käsikirjoittaja:  Akiva Goldsman Mike Flanagan
Perustuu:  Stephen Kingin romaaniin Tohtori Uni
Tuottaja:  Jon Berg Trevor Macy
Säveltäjä:  The Newton Brothers
Kuvaaja:  Michael Fimognari
Leikkaaja:  Mike Flanagan
Pääosat:  Ewan McGregor Rebecca Ferguson Kyliegh Curran
Valmistustiedot
Valmistusmaa:  Yhdysvallat
Tuotantoyhtiö:  Intrepid Pictures Vertigo Entertainment Warner Bros.
Levittäjä:  Warner Bros. InterCom
Ensi-ilta:   2019-11-088. marraskuuta 2019 (Yhdysvallat)  2019-11-011. marraskuuta 2019 (Suomi)  
Kesto:  152 min (teatteriversio) 180 min (ohjaajan versio)
Alkuperäiskieli:  englanti
Budjetti:  45 miljoonaa dollaria
Tuotto:  71,8 miljoonaa dollaria
Edeltäjä:  The Shining – Hohto
Aiheesta muualla
IMDb 
Elonet
AllMovie
Infobox OKNimi-testi OK: 
Doctor Sleep on vuonna 2019 ensi-iltansa saanut Mike Flanaganin ohjaama ja käsikirjoittama kauhuelokuva. Se perustuu Stephen Kingin romaaniin Tohtori Uni. Kirjan tavoin elokuva on Kingin kirjoittaman Hohdon jatko-osa, mutta samalla se on Stanley Kubrickin ohjaaman samannimisen elokuvasovituksen (1980) jatko-osa. Elokuvassa seurataan aikuiseksi kasvanutta Danny Torrancea, joka yrittäessään päästä yli Overlook-hotellissa kokemistaan kauhuista päätyy tekemisiin nuoren ”hohtavan” Abra Stonen kanssa. Danny ottaa tavoitteekseen suojella Abraa. Dannya näyttelee Ewan McGregor.
Elokuvan ensi-ilta Yhdysvalloissa oli 8. marraskuuta 2019, Suomessa sitä ennen 1. marraskuuta. Yhdysvalloissa avausviikonlopun lipputulot olivat vain 14 miljoonaa dollaria. Arvioijat pääasiassa kehuivat elokuvan tunnelmaa ja näyttelemistä (etenkin Rebecca Fergusonia), mutta elokuvaa pidettiin liian pitkänä. Me Naiset -lehden Martta Kaukonen piti Kubrickin elokuvan kohtausten kierrättämistä mauttomana.
Suunnitelmissa oli myös kolmas elokuva, joka keskittyisi Overlook-hotellin entisen kokin Dick Hallorannin ympärille, mutta Doctor Sleepin huonon lipputuloavauksen vuoksi projektin tulevaisuus on epävarma. Ohjaaja Flanagan on ilmaissut kiinnostuksensa jatkaa Abra Stoneen keskittyvää tarinaa.
Roolit

| 0 | 1 | 2 |
| --- | --- | --- |
|  Ewan McGregor  | … |  Danny Torrance   |
|  Kyliegh Curran  | … |  Abra Stone   |
|  Rebecca Ferguson  | … |  Rose the Hat   |
|  Carl Lumbly  | … |  Dick Hallorann   |
|  Alex Essoe  | … |  Wendy Torrance   |
|  Bruce Greenwood  | … |  Dr. John Dalton   |
|  Zahn McClarnon  | … |  Crow Daddy    |
|  Carel Struycken  | … |  Grampa Flick   |
|  Emily Alyn Lind  | … |  Snakebite Andi   |
|  Cliff Curtis  | … |  Billy Freeman   |
|  Zackary Momoh  | … |  Dave Stone   |
|  Jocelin Donahue  | … |  Lucy Stone   |
|  Chelsea Talmadge  | … |  Deenie    |
|  Catherine Parker  | … |  Silent Sarey    |
|  Selena Anduze  | … |  Apron Annie    |
|  Juan Gaspard  | … |  Bar Patron     |
|  Robert Longstreet  | … |  Barry the Chunk   |
|  Jacob Tremblay  | … |  Bradley Trevor   |
|  Henry Thomas  | … |  Jack Torrance   |
Arvosteluja

| 0 | 1 | 2 |
| --- | --- | --- |
Helsingin Sanomat Jussi Alroth: 
Hufvudstadsbladet Krister Uggeldahl:
Aiheesta muualla

Doctor Sleep Internet Movie Databasessa (englanniksi)
Dipodia

Dipodia (kreik. διποδία, ”kaksi jalkaa”) eli kaksoisrunojalka on runomittojen tyyppi, jossa säe koostuu kahdesta runojalasta. Jambin, trokeen ja anapestin tapauksessa, joissa metron koostuu kahdesta jalasta, dipodia on samalla monometri (μονόμετρος, monometros), eli siinä säe koostuu yhdestä metronista. Nimitykset ovat peräisin antiikin kreikkalaisesta metriikasta. Latinankielisessä runoudessa tyyppi tunnetaan nimellä binaari (lat. binarius).
Kreikkalaisessa runoudessa dipodiamittoja käytettiin muun muassa näytelmissä. Nykyisin niitä käytetään muun muassa balladeissa ja lastenloruissa.
Dipodiamittoja

Kreikkalaisen ja roomalaisen runouden dipodiamittoja ovat muun muassa ( = lyhyt tavu,  = pitkä tavu,  = anceps eli lyhyt tai pitkä tavu):
Dipodiamittoja > Monometrimittoja

Jambinen dipodia (ja2) eli jambinen monometri
Trokeinen dipodia (tr2) eli trokeinen monometri
Anapestinen dipodia (an3) eli anapestinen monometri
Dipodiamittoja > Muita dipodiamittoja

Bakkhinen dipodia (ba2) eli bakkhinen dimetri (bad)
Kreetalainen dipodia (cr2) eli kreetalainen dimetri (crd)
Eero Ettala

| Eero Ettala> Henkilötiedot |
| --- | --- |
Syntynyt: 17. lokakuuta 1984 (ikä 39) Helsinki
Ammatti:  lumilautailija
Eero Anselm Ettala (s. 17. lokakuuta 1984 Helsinki) on suomalainen entinen lumilautailija. Hän on ollut vuodesta 2000 lähtien Nitro Snowboards -joukkueen jäsen.
Ettala on ensimmäinen laskija, joka onnistui Double Backside Rodeo 1080:ssa. Hänen parhaat liikkeensä on taltioitu MDP-Filmille Follow Me Around. Ettala voitti vuoden 2010 X Gamesin slopestyle-kilpailun. Vuonna 2009 hän voitti arvostetun Big Air -kilpailun Sapporossa.
Ettala on kertonut olevansa kiinnostunut kokeilemaan uusia asioita, jotta voisi kartoittaa mahdollisuuksiaan lumilautailu-uransa jälkeen: hän on kokeillut muun muassa TV-juontajan työtä. Eero Ettalasta kertova dokumenttielokuva Ender valmistui vuonna 2015. Keväällä 2016 Ettala vieraili Lakon ja Herban BOKSISSA. Syksyllä 2016 hän juonsi MTV3:lla esitettyä ohjelmaa Ota rahat ja juokse ja siitä lähtien hän on jatkanut juontamista MTV3:lla, esimerkiksi keväällä 2018 hän juonsi Suomen surkeimman kuskin 5. kautta.
Yksityiselämä

Ettala kihlautui radiojuontaja Tuija Pehkosen kanssa elokuussa 2019, he avioituivat joulukuussa 2019, saivat vuoden 2020 syyskuussa esikoispojan ja toinen lapsi syntyi elokuussa 2023.
Televisio-ohjelmia

Ota rahat ja juokse (2016, 2018, 2023)
Mestareiden mestari (2017)
Suomen surkein kuski (2018-)
Erich Mende

| Erich Mende |
| --- | --- |

Saksan varakansleri
 17. lokakuuta 1963 – 28. lokakuuta 1966  
Liittokansleri:  Ludwig Erhard
Edeltäjä:  Ludwig Erhard
Seuraaja:  Hans-Christoph Seebohm
Koko Saksan ministeri
 17. lokakuuta 1963 – 28. lokakuuta 1966  
Edeltäjä:  Rainer Barzel
Seuraaja:  Johann Baptist Gradl
Henkilötiedot
Syntynyt: 28. lokakuuta 1916 Ylä-Sleesia nyk. Strzelce Opolskie, Puola
Kuollut: 6. toukokuuta 1998 (81 vuotta) Bonn, Saksan liittotasavalta
Tiedot
Puolue:  FDP CDU (1970-)
Erich Mende (28. lokakuuta 1916 Groß Strehlitz, Ylä-Sleesia nyk. Strzelce Opolskie, Puola – 6. toukokuuta 1998 Bonn, Saksan liittotasavalta) oli länsisaksalainen vapaiden demokraattien (FDP) poliitikko. Hän toimi FDP:n puheenjohtajana 1960–1968 ja Saksan liittotasavallan varakanslerina 1963–1966. Liittopäivien jäsen Mende oli 1949–1969 FDP:n edustajana ja 1972–1980 CDU:n ryhmässä.
Mende syntyi Sleesian Groß-Strehlitzissä kansakoulunopettajan perheeseen. Hän liittyi vuonna 1936 Natsi-Saksan armeijaan ja yleni upseeriksi. Sodan päätyttyä hän toimi rykmentin komentajana sotilasarvonaan majuri. Hän alkoi opiskella oikeus- ja valtiotieteitä, kiinnostui politiikasta ja valittiin 1949 Saksan liittotasavallan valtiopäiville ja puolueensa FDP:n johtotehtäviin. Hän toimi FDP:n puheenjohtajana Nordrhein-Westfalenin osavaltiossa, vuodesta 1956 puoluehallituksen varapuheenjohtajana ja vuodesta 1960 puolueen puheenjohtajana.
Varaliittokanslerikautensa jälkeen Mende lähti liike-elämän palvelukseen 1967 ja joutui tämän takia eroamaan puolueen puheenjohtajuudesta seuraavana vuonna. Hän palasi parlamenttiin CDU:n edustajana vuosiksi 1972–1980.
El Loco

| El Loco ZZ Top |
| --- | --- | --- |

Studioalbumin tiedot
 Äänitetty : 1981
 Julkaistu: 1. lokakuuta 1981
 Formaatti: LP, C-kasetti, CD
 Tuottaja(t): Bill Ham
 Tyylilaji: blues rock, hard rock
 Kesto: 36.53
 Levy-yhtiö: Warner Bros.
Listasijoitukset
  17. (1981)    26. (18. lokakuuta 1981)    52. (1981)    88. (8. elokuuta 1981)
ZZ Topin muut julkaisut
| Degüello 1979 | El Loco 1981 | Eliminator 1983 |
El Loco on ZZ Top -yhtyeen vuonna 1981 julkaistu seitsemäs studioalbumi.
Kappaleet

Kaikki kappaleet kirjoittaneet Billy Gibbons, Dusty Hill ja Frank Beard.
Tube Snake Boogie – 3.03
I Wanna Drive You Home – 4.44
Ten Foot Pole – 4.19
Leila – 3.13
Don't Tease Me – 4.20
It's So Hard – 5.12
Pearl Necklace – 4.02
Groovy Little Hippie Pad – 2.40
Heaven, Hell or Houston – 2.32
Party on the Patio – 2.49
Kokoonpano

Billy Gibbons – kitara, laulu
Dusty Hill – basso, kosketinsoittimet, taustalaulu, laulu
Frank Beard – rummut, lyömäsoittimet
Enok Löppönen

| Enok Löppönen> Henkilötiedot |
| --- | --- |
Syntynyt: 3. tammikuuta 1885 Savonlinna
Kuollut: 7. joulukuuta 1963 (78 vuotta) Toronto
Uran tiedot
Laji:  vapaapaini
Seura:  Toronto Yritys AC
Enok Evert Löppönen (myös Lopponen, 3. tammikuuta 1885 Savonlinna – 7. joulukuuta 1963 Toronto) oli suomalaissyntyinen painija, joka edusti Kanadaa vuoden 1920 kesäolympialaisissa Antwerpenissa. Hän hävisi vapaapainin 75 kg:n sarjassa jo karsintakierroksella Yhdysvaltoja edustaneelle ruotsalaissyntyiselle Charley Johnsonille.
Löppösen seura Kanadassa oli suomalaissiirtolaisten vuonna 1902 perustama Toronto Yritys AC.
Elemental Evil

| Elemental Evil Hinge (Dry Kill Logic) |
| --- | --- | --- |

EP-levyn tiedot
 Äänitetty : 1998
 Julkaistu: 1999
 Tuottaja(t): Andy Katz & Hinge
 Tyylilaji: rapcore, nu metal
 Kesto: 23.52
 Levy-yhtiö: Psychodrama Records
Hingen (Dry Kill Logicin) muut julkaisut
| ’Cause Moshing Is Good Fun (EP) 1997 | Elemental Evil 1999 | The Darker Side of Nonsense 2001 |
Elemental Evil on metalliyhtye Hingen vuonna 1999 julkaistu EP-levy. Seuraavana vuonna yhtye vaihtoi nimekseen Dry Kill Logic ennen ensimmäisen albuminsa julkaisua. Albumi julkaistiin omakustanteena kuvitteellisen Psychodrama Recordsin alla.
Kappaleet

Intro – 0.39
Pray That I Miss – 3.21
Bring Back the Black – 3.30
What – 3.11
Now I See the Light – 3.43
Pride – 4.07
7 – 0.53
Pork Chop Sandwich – 3.51
9 – 0.37